पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र में सोमवार को देर शाम अचानक हुई बारिश व ओलावृष्टि से मूंग की फसलों को भारी नुकसान पहुंचा है। धनावां आश्रम के पास खेतों में लगा मूंग का फसल जलमग्न हो गया। लगभग 4.15 बजे के आसपास अतिवृष्टि होने से आश्रम में होने के कारण मूंग की खेती चौपट हो गई। ओला और आंधी के कारण आम को भी काफी नुकसान पहुंचा। वृक्ष की टहनी टूट गये। करीब एक घंटे मूसलाधार वर्षा हुई है। वही आंधी में आम के मंजर भी समाप्त हो गए। प्रखंड क्षेत्र में हुए आंधी के साथ तेज बारिश एवं ओलावृष्टि से गरमा फसलों को काफी नुकसान पहुंचा है। हरी सब्जियों के खेतों में पानी जमा होने से भारी नुकसान होगा। सिटी रिपोर्टर कौआकोल के अनुसार कौआकोल प्रखण्ड में सोमवार को मूसलाधार बारिश हुई। वहीं कई जगह पर वज्रपात की घटना भी घटित हुई। प्राप्त जानकारी के अनुसार सोमवार को अचानक हुई जमकर बारिश की घटना के बीच सोखोदेवरा गांव में दो जगह पर आसमानी बिजली टूटकर गिरी। हालांकि इस घटना में कोई जान माल की क्षति नहीं होने की सूचना है। पहली घटना सोखोदेवरा गांव निवासी स्वर्गीय ओमप्रकाश साव के पुत्र जितेंद्र साव के घर पर हुई,जिसमें वज्रपात से उनके घर के छत पर फहरा महावीर ध्वज पूरी तरह क्षतिग्रस्त हो गया। वहीं दूसरी घटना इसी गांव के राजेन्द्र साव के मकान के छत पर हुई। जिसमें वज्रपात से मकान का छत फट गया। और इस घर में किया हुआ बिजली वायरिंग का तार जल गया। सोमवार को हुए मूसलाधार बारिश से लोगों को भीषण गर्मी से निजात मिली है। तेज आंधी के कारण कई स्थानों पर बिजली की तार गिर जाने से बिजली आपूर्ति घंटों बाधित रही। जिसके कारण आम लोगों को भारी परेशानियों का सामना करना पड़ा। बिजली गुल रहने के कारण आम लोगों के बीच पानी के लिए हाहाकार सा मच गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn